**ПАРАДАК ПРАВЯДЗЕННЯ**

**раённага этапу XXVIII Рэспубліканскай выставы-конкурсу**

**дэкаратыўна-прыкладной творчасці навучэнцаў “Калядная зорка”**

1. Агульныя палажэнні

1.1. Раённы этап XXVIII рэспубліканскай выставы-конкурсу дэкаратыўна-прыкладной творчасці “Калядная зорка” (далей – выстава-конкурс) праводзіцца з мэтай патрыятычнага і духоўна-маральнага выхавання навучэнцаў праз іх далучэнне да каштоўнасцей беларускай культурнай спадчыны, развіцця дзіцячай творчасці ў галіне беларускага народнага мастацтва.

1.2. Асноўнымі задачамі выставы-конкурсу з’яўляюцца:

 развіццё і папулярызацыя дэкаратыўна-прыкладной творчасці
ва ўстановах дадатковай адукацыі дзяцей і моладзі, установах агульнай сярэдняй адукацыі Вілейскага раена;

 адраджэнне беларускага народнага мастацтва, вывучэнне і захаванне народных традыцый;

 рэалізацыя творчых здольнасцяў навучэнцаў у розных напрамках дэкаратыўна-прыкладной творчасці;

 выяўленне і падтрымка юных талентаў.

1.3. Да ўдзелу ў выставе-конкурсе запрашаюцца навучэнцы ўстаноў дадатковай адукацыі дзяцей і моладзі, устаноў агульнай сярэдняй адукацыі Вілейскага раёна.

1.4. Выстава-конкурс праводзіцца для навучэнцаў ва ўзросце
ад 8 да 16 гадоў па наступных намінацыях:

“Калядная зорка”;

“Навагодняя ялінка”;

“Ёлачная цацка”;

“Сувенір-падарунак”;

“Зімовыя святы Беларусі”;

“Беларуская зіма”;

“Зімовы спорт”;

“Навагодні персанаж”;

“Жывёльны свет Беларусі”;

“Навагодні касцюм”;

“Арт-анімацыя”.

1.5. У рамках выставы-конкурсу “Калядная зорка” рэалізуецца праект “Ёлкі маёй краіны”, мэтай якога з’яўляецца папулярызацыя культурнай спадчыны, народных мастацкіх рамёстваў, сучасных дасягненняў Рэспублікі Беларусь у галіне навукі, архітэктуры, прамысловасці, сельскай гаспадаркі. Неабходна падрыхтаваць ёлачныя цацкі, якія знаёмяць з народнымі мастацкімі рамёствамі рэгіёна, якія змяшчаюць гістарычныя і культурныя сюжэты, адлюстроўваюць дасягненні свайго рэгіёна. Ёлачныя ўпрыгожванні могуць быць выкананы ў розных відах і тэхніках дэкаратыўна-прыкладной творчасці.

Цацкі кожнага рэгіёну павінны прадстаўляць сфарміраваную калекцыю, якая мае сваю канцэпцыю, экспазіцыйна-мастацкую ідэю. Установы, якія з’яўляюцца ўдзельнікамі выставы-конкурсу самастойна вызначаюць неабходную колькасць цацак для ўпрыгожвання ёлкі.

1.6. Для арганізацыі і правядзення выставы-конкурсу фарміруецца арганізацыйны камітэт (далей – аргкамітэт).

Аргкамітэт:

 арганізуе кансультацыі для зацікаўленых аб парадку ўдзелу
ў выставе-конкурсе;

 зацвярджае склад журы;

 распаўсюджвае інфармацыю аб правядзенні выставы-конкурсу;

 зацвярджае рэзультаты выставы-конкурсу;

 аналізуе і абагульняе вынікі выставы-конкурсу.

1.7. Рашэнні аргкамітэта прымаюцца на пасяджэннях шляхам адкрытага галасавання і афармляюцца пратаколамі. Аргкамітэт мае права прымаць рашэнне, калі на пасяджэнні прысутнічае не менш
за 2/3 зацверджанага саставу аргкамітэта. Рашэнне аргкамітэта лічыцца прынятым, калі за яго прагаласавала больш за палову прысутных
на пасяджэнні членаў аргкамітэта.

1.8. Журы выставы-конкурсу:

 арганізуе ацэньванне работ удзельнікаў выставы-конкурсу;

 падводзіць вынікі выставы-конкурсу;

 уносіць у аргкамітэт прапановы па ўдасканаленні арганізацыі, павышэнню метадычнага ўзроўню выставы-конкурсу, ліквідацыі выяўленых недахопаў.

2. Патрабаванні да ўдзельнікаў выставы-конкурсу і конкурсных работ

2.1. На выставу-конкурс прымаюцца як індывідуальныя,
так і калектыўныя работы, выкананыя ў розных відах дэкаратыўна-прыкладной творчасці: мастацкая саломка (аплікацыя саломкай, саломапляценне), мастацкі роспіс (па тканіне, шклу, дрэву), мастацкі тэкстыль (ткацтва, вышыўка, габелен, войлак), кераміка, разьба па дрэву, выцінанка, паперапластыка і іншыя.

2.2. Усе дзіцячыя работы павінны быць творчымі і якаснымі. Пажадана, каб у работах адлюстроўваўся беларускі каларыт, заснаваны
на культурных каштоўнасцях беларускага народа і асаблівасцях нацыянальнай культуры. Работы, выкананыя неадпаведна ўзросту ўдзельнікаў, не разглядаюцца.

2.3. У выставе-конкурсе прымаюць удзел работы, якія раней
не экспанаваліся на абласных і рэспубліканскіх выставах.

2.4. Патрабаванні да конкурсных работ адпаведна намінацыям:

у намінацыі “Калядная зорка” прымаюцца работы, якія выкананы
з розных матэрыялаў і ў розных тэхніках дэкаратыўна-прыкладной творчасці і прадстаўляюць сабой сімвал калядуючых, сімвал выставы-конкурсу;

у намінацыі “Навагодняя ялінка” разглядаюцца аб’ёмныя кампазіцыі
для інтэр’ера, выкананыя з розных матэрыялаў і ў розных тэхніках дэкаратыўна-прыкладной творчасці;

у намінацыі “Ёлачная цацка” разглядаюцца ёлачныя ўпрыгажэнні, выкананыя ў розных відах і тэхніках дэкаратыўна-прыкладной творчасці;

у намінацыі “Сувенір-падарунак” разглядаюцца навагоднія сувенірныя работы, выкананыя ў розных відах і тэхніках дэкаратыўна-прыкладной творчасці;

у намінацыі “Зімовыя святы Беларусі” прымаюцца плоскія
або аб’ёмныя сюжэтныя кампазіцыі, выкананыя ў розных відах і тэхніках дэкаратыўна-прыкладной творчасці, на тэмы: “Новы год”, “Каляды”, “Нараджэнне Хрыстова”;

у намінацыі “Беларуская зіма” могуць быць прадстаўлены плоскія
або аб’ёмныя сюжэтныя кампазіцыі, выкананыя ў розных відах і тэхніках дэкаратыўна-прыкладной творчасці, на тэмы: “Зімовы пейзаж”, “Горад зімой”;

у намінацыі “Зімовы спорт” разглядаюцца плоскія або аб’ёмныя сюжэтныя кампазіцыі, выкананыя ў розных відах
і тэхніках дэкаратыўна-прыкладной творчасці, на тэму “Зімовыя віды спорта”;

у намінацыі “Навагодні персанаж” прымаюцца інтэр’ерныя лялькі – персанажы зімовых святаў, казачныя героі, сімвал года – памерам
ад 30 да 50 см;

у намінацыі “Жывёльны свет Беларусі” прымаюцца аб'ёмныя кампазіцыі, выкананыя ў розных відах і тэхніках дэкаратыўна-прыкладной творчасці;

у намінацыі “Навагодні касцюм” разглядаюцца дзіцячыя касцюмы
для навагодняга балю, выкананыя ў розных відах і тэхніках дэкаратыўна-прыкладной творчасці;

у намінацыі “Арт-анімацыя” могуць быць прадстаўлены анімацыйныя фільмы, выкананыя ў графічнай і аб’ёмнай мультыплікацыі (пластылінавая анімацыя, маляваная анімацыя, змешаная тэхніка, лялечная анімацыя, Flash-мультыплікацыя) на адпаведную конкурсу тэму працягам не больш за 5 хвілін. Работа павінна мець тытры, у якіх указваецца назва, аўтар(ы), выкарыстаныя матэрыялы, месца і год выпуску. Не разглядаюцца прэзентацыі, відэа, слайд-шоў, дыяфільмы, фотафільмы.

2.5. На кожным экспанаце неабходна замацаваць этыкетку памерам 5х10 см з наступнымі звесткамі:

– прозвішча, імя, узрост аўтара (у калектыўных работах указваюцца
ўсе аўтары);

– назва работы;

– назва аб’яднання па інтарэсах;

– прозвішча, імя, імя па бацьку педагога (без скарачэння);

– назва ўстановы адукацыі.

Этыкетка падпісваецца на беларускай мове і замацоўваецца
на адваротным баку работы ў правым ніжнім вугле.

3. Умовы правядзення выставы-конкурсу

3.1. Выстава-конкурс праводзіцца ў 2 этапы:

1 этап – ва ўстановах дадатковай адукацыі дзяцей і моладзі, установах агульнай сярэдняй адукацыі;

2 этап – раённы.

3.2. Раённы этап выставы-конкурсу праводзіцца да 25 кастрычніка 2024 года.

3.3. Для ўдзелу ў раённым этапе выставы-конкурсу неабходна
да 25 кастрычніка 2024 года прадставіць на электронны адрас cdo@vileyka-edu.gov.by заяўку (дадатак 1), спіс удзельнікаў выставы-конкурсу (дадатак 2) з паметкай “Калядная зорка” ( для Кажура Г.В.).

3.4. Для ўдзелу ў намінацыі “Арт-анімацыя” творчыя праекты (тэматыка: “Зімовыя забавы“, “Зімовыя казкі”, “Зімовыя святы”)
і суправаджальныя заяўкі (прозвішча, імя, імя па бацьку аўтара, узрост, аб’яднанне па інтарэсам, установа адукацыі, прозвішча, імя, імя па бацьку кіраўніка, кантактны тэлефон, электронная пошта кіраўніка) загружаюцца
ў воблака. Спасылка накіроўваецца ў тэрмін да 25 кастрычніка 2024 года на электронны адрас cdo@vileyka-edu.gov.by (для Кажура Г.В.).

Крытэрыі ацэнкі творчых праектаў:

адпаведнасць тэматыцы конкурсу;

навізна, арыгінальнасць працы (ацэньваецца вобразнасць, індывідуальнасць творчага мыслення, арыгінальнасць выкарыстаных сродкаў);

якасць і складанасць тэхнічнага выканання працы (ацэньваецца абгрунтаванасць і рацыянальнасць выбару інструментаў і сродкаў);

сцэнарый (ацэньваецца закончанасць, лагічнасць, дэталёвая распрацаванасць і арыгінальнасць сцэнарыя);

якасць мастацкага выканання (ацэньваецца мастацкі ўзровень твора, дызайн элементаў афармлення, гарманічнае каляровае спалучэнне, якасць кампазіцыйнага рашэння).

3.6. Журы выставы-конкурсу ацэньвае прадстаўленыя работы
па наступных крытэрыях:

захаванне беларускіх народных рамёстваў;

выкарыстанне новых матэрыялаў і тэхналогій у творчых работах;

кампазіцыйнае і каляровае рашэнне;

спалучэнне традыцыйнага мастацтва і сучаснай культуры;

творчая індывідуальнасць, глыбіня мастацкай ідэі;

узровень выканаўчага майстэрства.

3.7. Лепшыя 18 работ ад Вілейскага раёна будуць прадстаўлены
для ўдзелу ў абласным этапе рэспубліканскай выставы-конкурсу дэкаратыўна-прыкладной творчасці навучэнцаў “Калядная зорка”.

3.8. Пераможцы раённага этапу рэспубліканскай выставы-конкурсу дэкаратыўна-прыкладной творчасці навучэнцаў “Калядная зорка” вызначаюцца ў кожнай намінацыі і трох узроставых катэгорыях
8-10 гадоў, 11-13 гадоў, 14-16 гадоў і ўзнагароджваюцца дыпломамі ўпраўлення па адукацыі, спорце і турызме Вілейскага райвыканкама.

Дадатак 1

Заяўка на ўдзел у раённым этапе рэспубліканскай

 выставы-конкурсу дэкаратыўна-прыкладной творчасці

навучэнцаў “Калядная зорка”

ДУА “Вілейская гімназія №2”

Хвесько Вольга, 13 гадоў (1 месца)

«Анёлы Раства» (кераміка)

намінацыя «Сувенір-падарунак»

аб’яднанне па інтарэсах «Кераміка»

педагог Іванюк Марыя Юр’еўна

Шпурык Лілія, 10 гадоў (3 месца)

«Зімовыя забавы» (тэкстыль)

намінацыя «Навагодняя казка»

аб’яднанне па інтарэсах «Вясёлка»

педагог Носава Лідзія Дзмітрыеўна

ДУА “Пачатковая школа №6 г.Вілейкі”

Пасвянчук Міхаіл, 10 гадоў (2 месца)

«Цуд за акенцам» (кераміка)

намінацыя «Сувенір-падарунак»

аб’яднанне па інтарэсах «Кераміка»

узорнай студыі дэкаратыўна-прыкладнога мастацтва

«Саламяная майстэрня»

педагог Дударава Ларыса Эдуардаўна

Дадатак 2

 Спіс удзельнікаў раённага этапу рэспубліканскай выставы-конкурсу

дэкаратыўна-прыкладной творчасці “Калядная зорка”

|  |  |  |  |  |  |
| --- | --- | --- | --- | --- | --- |
| №п/п | Прозвішча, імя аўтара (аўтараў) | Прозвішча, імя, імя па бацьку педагога | Назва работы | Назва ўстановы адукацыі | Фота экспанату |
| намінацыя **“Калядная зорка” (8-10 гадоў)** |
|  |  |  |  |  |  |
| намінацыя **“Калядная зорка” (11-13 гадоў)** |
|  |  |  |  |  |  |
| намінацыя **“Калядная зорка” (14-16 гадоў)** |
|  |  |  |  |  |  |
| намінацыя **“Ёлачная цацка” (8-10 гадоў)** |
|  |  |  |  |  |  |
| намінацыя **“Ёлачная цацка” (11-13 гадоў)** |
|  |  |  |  |  |  |
| намінацыя **“Ёлачная цацка” (14-16 гадоў)** |
|  |  |  |  |  |  |
| намінацыя **“Беларуская зіма” (8-10 гадоў)** |
|  |  |  |  |  |  |
| намінацыя **“Беларуская зіма” (11-13 гадоў)** |
|  |  |  |  |  |  |
| намінацыя **“Беларуская зіма” (14-16 гадоў)** |
|  |  |  |  |  |  |
| намінацыя **“Зімовы спорт” (8-10 гадоў)** |
|  |  |  |  |  |  |
| намінацыя **“Зімовы спорт” (11-13 гадоў)** |
|  |  |  |  |  |  |
| намінацыя **“Зімовы спорт” (14-16 гадоў)** |
|  |  |  |  |  |  |
| намінацыя **“Зімовыя святы Беларусі” (8-10 гадоў)** |
|  |  |  |  |  |  |
| намінацыя **“Зімовыя святы Беларусі” (11-13 гадоў)** |
|  |  |  |  |  |  |
| намінацыя **“Зімовыя святы Беларусі” (14-16 гадоў)** |
|  |  |  |  |  |  |
| намінацыя **“Навагодні касцюм” (8-10 гадоў)** |
|  |  |  |  |  |  |
| намінацыя **“Навагодні касцюм” (11-13 гадоў)** |
|  |  |  |  |  |  |
| намінацыя **“Навагодні касцюм” (14-16 гадоў)** |
|  |  |  |  |  |  |
| намінацыя **“Навагодні персанаж” (8-10 гадоў)** |
|  |  |  |  |  |  |
| намінацыя **“Навагодні персанаж” (11-13 гадоў)** |
|  |  |  |  |  |  |
| намінацыя **“Навагодні персанаж” (14-16 гадоў)** |
|  |  |  |  |  |  |
| намінацыя **“Навагодняя ялінка” (8-10 гадоў)** |
|  |  |  |  |  |  |
| намінацыя **“Навагодняя ялінка” (11-13 гадоў)** |
|  |  |  |  |  |  |
| намінацыя **“Навагодняя ялінка” (14-16 гадоў)** |
|  |  |  |  |  |  |
| намінацыя **“Сувенір-падарунак” (8-10 гадоў)** |
|  |  |  |  |  |  |
| намінацыя **“Сувенір-падарунак” (11-13 гадоў)** |
|  |  |  |  |  |  |
| намінацыя **“Сувенір-падарунак” (14-16 гадоў)** |
|  |  |  |  |  |  |
| намінацыя **“Арт-анімацыя” (8-10 гадоў)** |
|  |  |  |  |  | спасылка |
| намінацыя **“Арт-анімацыя” (11-13 гадоў)** |
|  |  |  |  |  | спасылка |
| намінацыя **“Арт-анімацыя” (14-16 гадоў)** |
|  |  |  |  |  | спасылка |
| намінацыя **“Жывельны свет Беларусі” (8-10 гадоў)** |
|  |  |  |  |  |  |
| намінацыя **“Жывельны свет Беларусі” (11-13 гадоў)** |
|  |  |  |  |  |  |
| намінацыя **“Жывельны свет Беларусі” (14-16 гадоў)** |
|  |  |  |  |  |  |
| Праект **“Ёлкі маёй краіны” (калекцыя цацак) (8-10 гадоў)** |
|  |  |  |  |  |  |
| Праект **“Ёлкі маёй краіны” (калекцыя цацак) (11-13 гадоў)** |
|  |  |  |  |  |  |
| Праект **“Ёлкі маёй краіны” (калекцыя цацак) (14-16 гадоў)** |